Unii tineri din România ar putea primi suma de 330 de lei lunar, grație programului "Primul student din familie". Banii pot fi primiţi pe o perioadă de maxim doi ani, iar cei interesaţi pot depune cererile începând din 28 martie.
Prin intermediul pogramului, se asigură subvenții pentru elevii de liceu din clasele a XI-a, a XII-a și a XIII-a, în valoare de 330 de lei/lună, pe o perioadă de minim 12 luni și maxim 24 luni.
Ministerului Investițiilor și Proiectelor Europene, prin Autoritatea de Management pentru Programul Educație și Ocupare (PEO), și în parteneriat cu Ministerul Educației, lansează apelurile pentru programul "Primul student din familie".
În cadrul acestor apeluri de tip competitiv sunt finanțate proiecte prin care se urmărește crearea unui cadru care să asigure acces egal la studii universitare de calitate, pentru orice tânăr, indiferent de mediul socio-economic din care provine, fără nicio formă de discriminare, și care în același timp să sprijine prevenirea și combaterea abandonului universitar, potrivit antena3.ro.
Proiectele pot fi depuse de instituții de învățământ superior de stat și particulare, unități de învățământ preuniversitar de stat, în parteneriat cu instituții de învățământ superior de stat și particulare.
Cererile de finanțare pot fi depuse în sistemul informatic MySMIS2021/SMIS2021+, în perioada 28 martie 2024 – 31 mai 2024.
Elevii de clasele a XI-a, a XII-a și a XIII-a vor primi subvenții din fonduri europene de 300 de lei/lună, iar studenții în valoare de 330 de lei/lună, pe o perioadă de minim 12 luni și maxim 24 luni.
Elevii și studenții nu vor beneficia de aceste subvenții pe perioada vacanței de vară.
Subvențiile vor fi acordate elevilor/studenților din grupul-țintă al proiectelor depuse de instituțiile de învățământ, proiecte care vor fi finanțate în cadrul apelului.
Fiecare instituție de învățământ va stabili modul în care va fi acordată subvenția.
Bugetul total alocat apelurilor de proiecte este de 50.000.000 euro, repartizat la nivelul a două categorii de regiuni: pentru regiunile mai puțin dezvoltate (Nord-Est, Sud-Est, Sud-Muntenia, Sud-Vest Oltenia, Nord-Vest, Vest și Centru), suma totală disponibilă este de 44.970.414,50 euro, din care contribuția UE este de 38.224.849,78 euro (corespunzând unei contribuții UE de 85%), iar contribuția națională este 6.745.564,72 euro (corespunzând unei contribuții naționale de 15%).